
	讞转谉 驻讟讜专 诪拽专讬讗转 砖诪注. 讚讟专讬讚 讜砖讗专 讘谞讬 讞讜驻讛 讞讬讬讘讬谉 诇讬转 诇讛讜 诇讛谞讬 转谞讗讬 讛注讜住拽 讘诪爪讜讛 驻讟讜专 诪谉 讛诪爪讜讛 讻讚驻讬专砖 讘拽讜谞讟' 讜拽砖讬讗 讚讗讬 诇讬转 诇讛讜 讗''讻 讬转讞讬讬讘 讞转谉 讘住讜讻讛 讜诪砖诪注 讚讘讞转谉 驻讜讟专 讬讜转专 诪转''拽 诇讻讱 谞专讗讛 讚拽住讘专 讞转谉 讗讬谉 讬讻讜诇 诇讻讜讬谉 讚注转讜 讻诇诇 讗驻讬' 讘驻住讜拽 专讗砖讜谉 讗讘诇 砖讗专 讘谞讬 讞讜驻讛 讬讻讜诇讬谉 诇讻讜讬谉 讜讗拽专讬讗转 砖诪注 诇讞讜讚讬讛 拽讗讬 讜讘讻讜诇讛讜 讗讞专讬谞讬 诪讜讚讬 诇转''拽: 讜诪讻诇 诪爪讜转 讛讗诪讜专讜转 讘转讜专讛. .. 诪讗讬 讚讗讬爪讟专讬讱 诇诪讬讞砖讘 讛谞讬 讗讙讘 讚讞砖讘讬谞讛讜 讘讘专讬讬转讗 拽诪讬讬转讗: 讛讜诇讻讬 讚专讻讬诐 讘讬讜诐. 讻诇 讝讛 谞驻拽讗 诪转砖讘讜 讻注讬谉 转讚讜专讜 砖讻砖诐 砖讗讚诐 讘讘讬转讜 讗讬谞讜 谞诪谞注 诪诇爪讗转 诇讚专讱. 讜讻谉 诪爪讟注专 讚驻讟专讜 诇注讬诇 诪谉 讛住讜讻讛 讛讬讬谞讜 诪转砖讘讜 讻注讬谉 转讚讜专讜 讚讗讬谉 讗讚诐 讚专 讘诪拽讜诐 砖诪爪讟注专: 讜讞讬讬讘讬谉 讘诇讬诇讛. 讻砖讗讚诐 诇谉 讘诇讬诇讛 讘讬讬砖讜讘: 驻专爪讛 拽讜专讗讛 诇讙谞讘. 诇讗讜 诪砖讜诐 讚诇讬转 诇讬讛 诇专讘讗 讚专砖讛 讚转砖讘讜 讻注讬谉 转讚讜专讜 讚讘专讬讬转讗 讛讬讗 诇拽诪谉 讘驻讬专拽讬谉 (讚祝 讻讞:): 讜讗驻讬诇讜 讞砖 讘注讬谞讬讜. 讗注''驻 砖讗讬谉 讘讜 住讻谞转 注讬谉 讚住讻谞转 讗讘专 讻住讻谞转 谞驻砖讜转 讗驻讬诇讜 诇讞诇诇 注诇讬讜 讗转 讛砖讘转 讻讚诪讜讻讞 驻专拽 讗讬谉 诪注诪讬讚讬谉 (注''讝 讚祝 讻讞.) 讙讘讬 注讬谉 砖诪专讚讛: 诪砖讜诐 讘拽讬. 讜讗注''驻 砖讘驻''拽 (讚祝 讬讗.) 讚专砖 专讘讛 讘专 专讘 讛讜谞讗 诪讜转专 诇讬砖谉 讘讻讬诇转 讞转谞讬诐 讗注''驻 砖讬砖 诇讛 讙讙 讜讗注''驻 砖讙讘讜讛讛 注砖专讛 讗讬谉 讛诇讻讛 (讻专讘讛) 讻讚驻讬专砖转讬 砖诐: 转专转讬 (讗讜) 转诇转. 驻讬专砖 讘拽讜谞讟' 砖转讬诐 讗讜 砖诇砖 驻注诪讬诐 讬转谉 诇转讜讱 驻讬讜 诪讜专砖讬''诇 讘诇注''讝 讜讬砖 住驻专讬诐 砖讻转讜讘 讘讛谉 转专转讬 转诇转 讘讬注讬 讜讛讻诇 讗讞讚 讻讚诪讜讻讞 诇拽诪谉 讙讘讬 诇讬诪讗 转讬讛讜讬 转讬讜讘转讬讛 讚专讘 讬讜住祝 讜讗讘讬讬 讚砖讬注讜专 讘讬转 讛讘诇讬注讛 讻讘讬爪讛 讜诇讘住讜祝 诪住讬拽 讻讚讟注讬诐 爪讜专讘讗 诪讚专讘谞谉 讜讗讝讬诇 诇讻诇讛 砖讝讛 诪诇讗 驻讬讜 讚讛讬讬谞讜 讻讘讬爪讛 讜砖讬注讜专 讝讛 讚讜拽讗 讘驻转 讚驻讬专讬 诇讗讜 讘注讜 住讜讻讛 讻讚诪住讬拽 驻专拽 讘转专讗 讚讬讜诪讗 (讚祝 注讟: 讜砖诐) 讚拽讘注 讚讬讚讛讜 讻讗讻讬诇转 注专讗讬 讚驻转: 讗讘诇 砖讬谞转 拽讘注 诇讗. 讜讛讗 讚讗诪专讬' 驻专拽 讘诪讛 讟讜诪谞讬谉 (砖讘转 讚祝 诪讟. 讜砖诐) 转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 讜讗诪专 讗讘讬讬 砖诇讗 讬驻讬讞 讘讛谉 讜专讘讗 讗诪专 砖诇讗 讬砖谉 讘讛谉 诇讗讜 讚砖专讬 讗讘讬讬 诇讬砖谉 讚讛讗 讗住专 讗讘讬讬 讙讜驻讬讛 讛讻讗 讗诇讗 拽住讘专 讗注''驻 砖讗讬谞讜 讝讛讬专 讘砖讬谞讛 讻讗诇讬砖注 诪谞讬讞谉 讻讬讜谉 讚讝讛讬专 砖诇讗 讬驻讬讞 讚砖讬谞讛 讙讜驻讛 讗讬谞讛 讗诇讗 讙讝专讛 砖诪讗 讬驻讬讞: 讛讬砖谉 讘转驻讬诇讬谉. 诪转讜讱 讛诇砖讜谉 诪砖诪注 讚专讘讬 讬注拽讘 砖专讬 讗驻讬' 砖讬谞转 拽讘注 讚讗讬 诇讗讜 讛讻讬 讘诪讗讬 驻诇讬讙讬 讜讬''诇 讚讻讜诇讛讜 诪讜讚讜 讘砖讬谞转 拽讘注 讚讗住讬专 讜驻诇讬讙讬 讘诪讬诇转讬讛 讚专讘讬 谞转谉 讚讘住诪讜讱 讚砖专讬. 诇讬砖谉 讘转驻讬诇讬谉 讘讬讜诐 砖讗讬谉 讚专讻讜 诇讬砖谉 砖讬谞转 拽讘注 讜讘诇讬诇讛 讞讜诇抓 讗驻讬诇讜 诇砖讬谞转 注专讗讬 讚诇诪讗 诪诪诇讬讱 讜讬砖谉 砖讬谞转 拽讘注 讜专' 讬注拽讘 诇讗 讞讬讬砖 讚诇诪讗 诪诪诇讬讱:




专讘讬谞讜 讞谞谞讗诇

转谞讬讗 专' 讞谞谞讬讗 讘谉 注拽讘讬讗 讗讜诪专 诪讜讻专讬 住驻专讬诐 讜转驻讬诇讬谉 讜诪讝讜讝讜转 讛谉 讜转讙专讬讛谉 讜转讙专讬 转讙专讬讛谉 讜讻诇 讛注讜住拽讬诐 讘诪诇讗讻转 砖诪讬诐 诇讗转讜讬讬 诪讜讻专讬 转讻诇转 砖讞讬讬讘讬谉 讘拽"砖 讜驻讟讜专讬谉 诪谉 讛转驻诇讛 讜诪谉 讛转驻讬诇讬谉 讜诪讻诇 诪爪讜转 讛讗诪讜专讜转 讘转讜专讛 诇拽讬讬诐 讚讘专讬 专' 讬讜住讬 讛讙诇讬诇讬 讚讗诪专 讛注讜住拽 讘诪爪讜讛 驻讟讜专 诪谉 讛诪爪讜讛:




转"专 讛讜诇讻讬 讚专讻讬诐 讘讬讜诐 驻讟讜专讬诐 诪谉 讛住讜讻讛 讘讬讜诐 讜讞讬讬讘讬诐 讘诇讬诇讛. 讛讜诇讻讬 讚专讻讬诐 讘诇讬诇讛 驻讟讜专讬诐 讘诇讬诇讛 讜讞讬讬讘讬诐 讘讬讜诐 讛讜诇讻讬 诇讚讘专 诪爪讜讛 驻讟讜专讬诐 讘讬讜诐 讜讘诇讬诇讛. 讻讚专讘 讞住讚讗 讜专讘讛 讘专 专讘 讛讜谞讗 讛讜讜 讗转讜 诇砖讘转讗 讚专讙诇讗 讛讜讜 讙谞讜 讗专拽转讗 讚谞讛专讗 讗诪专讬 讗谞谉 砖诇讜讞讬 诪爪讜讛 讗谞谉 讜驻讟专讬谞谉:




转"专 砖讜诪专讬 讛注讬专 讘讬讜诐 驻讟讜专讬诐 诪谉 讛住讜讻讛 讘讬讜诐 讜讞讬讬讘讬谉 讘诇讬诇讛 砖讜诪专讬 讛注讬专 讘诇讬诇讛 驻讟讜专讬诐 诪谉 讛住讜讻讛 讘诇讬诇讛 讜讞讬讬讘讬诐 讘讬讜诐 砖讜诪专讬 讙谞讜转 讜驻专讚住讬诐 驻讟讜专讬诐 讘讬讜诐 讜讘诇讬诇讛:




讞讜诇讬谉 讜诪砖诪砖讬讛谉 驻讟讜专讬谉 诪谉 讛住讜讻讛:
转"专 诇讗 讞讜诇讛 砖讬砖 讘讜 住讻谞讛 讗诇讗 讗驻讬' 讞讜诇讛 砖讗讬谉 讘讜 住讻谞讛 讜讗驻讬' 讞砖 讘注讬谞讬讜 讗讜 讘专讗砖讜 讜讻谉 讛诇讻讛. 讜讗住讬拽谞讗 讞讜诇讛 讛讜讗 讜诪砖诪砖讬讜 驻讟讜专讬诐 诪谉 讛住讜讻讛 讗讘诇 讛诪爪讟注专 讛讜讗 诇讘讚讜 驻讟讜专. 讜讗驻讬' 讗讬谞讜 诪爪讟注专 讗诇讗 诪砖讜诐 讘拽讬 讗讜 诪砖讜诐 住讬专讞讗 讜讻讬讜爪讗 讘讛 驻讟讜专. 讜讻"砖 讗诐 诪爪讟注专 讘讚讘专 砖诇 诪注诇讛 诪讗诇讜:




讻诪讛 讛讬讗 讗讻讬诇转 注专讗讬 砖砖谞讬谞谉 砖讗讜讻诇讬谉 讞讜抓 诇住讜讻讛. 专讘 讬讜住祝 讗诪专 讘' 讜讙' 诇讙讬诪讜转. 讗讘讬讬 讗诪专 讻讚讟注讬诐 讘专 讘讬 专讘 诪讬讚讬 讜注讬讬诇 诇讻诇讛. 



转谞讬 讛讚讗 讬砖谉 讗讚诐 讘转驻讬诇讬谉 砖讬谞转 注专讗讬 讗讘诇 诇讗 砖讬谞转 拽讘注 讻讚诪谞讬讞讬 讘专讬砖讬讛 讬砖谉 讘讬谉 拽讘注 讘讬谉 注专讗讬 讻讚诪驻专讬砖 住讜讚专讗 注诇讬讬讛讜 诇讗 拽讘注 讜诇讗 注专讗讬 讻讚谞拽讬讟 诇讛讜 讘讬讚讬诐. 



转谞讬讗 讛讬砖谉 讘转驻讬诇讬谉 讜专讗讛 拽专讬 讗讜讞讝谉 讘专爪讜注讛 讜诇讗 讗讜讞讝谉 讘拽爪讬爪讛.





专讬讟讘"讗

转状专 讛讜诇讻讬 讚专讻讬诐 讘讬讜诐 讻讜壮鈥�. 讛讜诇讻讬 诇讚讘专 诪爪讜讛 驻讟讜专讬诐 讘讬谉 讘讬讜诐 讘讬谉 讘诇讬诇讛 驻讬专讜砖 讻砖讛讜讗 讘注谞讬谉 砖讗诐 讬注讻讘讜 诇讬讬砖讘 讘住讜讻讛 砖诪讗 讬讗专注 诇讛诐 讘讬讟讜诇 讘诪爪讜讛 讻讬 讛讗 讚专讘 讞住讚讗 讜专讘讛 讘专 专状讛 讚讙谞讜 注诇 砖驻转 讛谞讛专 讻讚讬 砖讬诪讛专讜 诇讘讗 讘讘拽专 诇讘讬转 讛诪讚专砖 诇砖诪讜注 讚专砖讗 讚专讙诇讗:



转状专 砖讜诪专讬 讛注讬专 讘讬讜诐 驻讟讜专讬诐 诪谉 讛住讜讻讛 讘讬讜诐 讻讜壮鈥�. 驻讬壮鈥� 讟注诪讗 诪砖讜诐 转砖讘讜 讻注讬谉 转讚讜专讜 讻讬 讘讝诪谉 砖专讙讬诇讬谉 诇砖讘转 讘讘转讬讛谉 讞讬讬讘讬谉 讘住讜讻讛. 砖讜诪专讬 驻讬专讜转 讙谞讜转 讜驻专讚住讬谉 驻讟讜专讬谉 讘讬谉 讘讬讜诐 讜讘讬谉 讘诇讬诇讛 砖讗讬谉 专讙讬诇讬谉 诇讘讗 诇讘转讬讛诐 讻诇诇 讜驻专讻讬谞谉 讜诇讬注讘讚讜 住讜讻讛 讛转诐 讗诪专 讗讘讬讬 转砖讘讜 讻注讬谉 转讚讜专讜 讜讻讬讜谉 砖讗讬谉 讚专讱 诇拽讘讜注 砖诐 讗讬谞讜 讞讬讬讘 诇注砖讜转 砖诐 住讜讻讛:



驻专爪讛 拽讜专讗 诇讙谞讘.鈥� 驻讬壮鈥� 鈥幾曌愖� 讬砖讘 讘住讜讻讛 讬讙谞讘讜 诪谉 讛驻讬专讜转 讜讬讘讗 诇讜 讛驻住讚 转诪讬讛 诪诇转讗 讜讻讬 诇讬转 诇讬讛 诇专讘讗 转砖讘讜 讻注讬谉 转讚讜专讜 讜讛讗 讟注诪讗 讚讞讜诇讛 讜诪爪讟注专 讜讛讜诇讻讬 讚专讻讬诐 诪砖状讛 讛讜讗 讜诇拽诪谉 谞诪讬 讚专砖讬壮鈥� 转砖讘讜 讻注讬谉 转讚讜专讜 诪讻讗谉 讗诪专讜 讻诇 讝壮鈥� 讛讬诪讬诐 讗讚诐 注讜砖讛 住讜讻转讜 拽讘注 讜转讜 讛讬讻讬 驻讟专 诇讬讛 诪住讜讻讛 诪砖讜诐 讞砖砖 讛驻住讚 诪诪讜谉 讜讻讬 讬砖 讗讚诐 谞驻讟专 诪谉 讛诪爪讜讛 讘讻讱 讜讬状诇 讚转专讜讜讬讬讛讜 诪砖讜诐 转砖讘讜 讻注讬谉 转讚讜专讜 讗诇讗 讚讗讘讬讬 讚专讬砖 诇讬讛 讟驻讬 讚驻讟专 诇讬讛 讗驻讬诇讜 砖诇讗 讘诪拽讜诐 讛驻住讚 讻讬讜谉 砖讗讬谉 讚专讻讜 诇注砖讜转 讚讬专转讜 砖诐 讜专讘讗 住状诇 讚讻讜诇讬 讛讗讬 诇讗 讚专砖讬谞谉 转砖讘讜 讻注讬谉 转讚讜专讜 砖诇讗 诇注砖讜转 住讜讻讛 讗诇讗 讘诪拽讜诐 砖讚专讻讜 诇拽讘讜注 砖诐 讘讬转讜 讗讘诇 讻砖讬砖 诇讜 讛驻住讚 讘讚讘专 讜讗讬转 诇讬讛 爪注专讗 讜驻住讬讚讗 讘讛讗 驻讟专讬谞谉 诇讬讛 诪砖讜诐 转砖讘讜 讻注讬谉 转讚讜专讜 讜诪讗讬 讚讚专砖讬谞谉 讘讻诇 讚讜讻转讗 转砖讘讜 讻注讬谉 转讚讜专讜 诇讗讜 诪诇讬砖谞讗 讚转砖讘讜 谞驻拽讗 诇谉 讚讗讚专讘讛 诪讚诇讗 讻转讬讘 转讚讜专讜 讜讻转讬讘 转砖讘讜 诪砖诪注 讗讬驻讻讗 讗诇讗 砖讗谞讜 诇诪讚讬谉 讻谉 诪讻讜谞转 讛诪爪讜讛 砖讗诪专讛 转讜专讛 讘住讜讻讜转 转砖讘讜 讝壮鈥� 讬诪讬诐 讻诇讜壮鈥� 讻诪讜 砖讛讬讬转诐 讬讜砖讘讬诐 讘讘转讬讻诐 讗状谞 诪讚讻转讬讘 讛讗讝专讞 讘讬砖专讗诇 讚诪讬讬转专 诇讛讻讬 讻讚讘注讬讗 诇诪讬诪专 拽诪谉:



讗讜讻诇讬谉 注专讗讬 讞讜抓 诇住讜讻讛 讜讻诪讛 讗状专 讬讜住祝 转专转讬 转诇转 讘讬注讬 诪转拽讬祝 诇讛 讗讘讬讬 讜讻讜诇讬 讗诇讗 讗诪专 讗讘讬讬 讻讚讟注讬诐 讘专 讘讬 专讘 讜注讬讬诇 诇讻诇讛 讜诇讗 讬讚注讬谞谉 讻诪讛 讛讜讬 诪讬讛讜 谞拽讟讬 专讘谞谉 讝状诇 讚讛讬讬谞讜 讻讘讬爪讛 讚诇讗 讘注讬 住讜讻讛 讗诇讗 诇讬讜转专 诪讻讘讬爪讛 讜讛讬讬谞讜 讚讗诪专讬谞谉 诇拽诪谉 讛讗 讻讘讬爪讛 讘注讬 住讜讻讛 诇讬诪讗 转讛讜讬 转讬讜讘转讗 讚专讘 讬讜住祝 讜讚讗讘讬讬 讚讗诇诪讗 讗驻讬诇讜 诇讗讘讬讬 讻讘讬爪讛 诇讗 讘注讬 住讜讻讛 讜专砖状讬 讝状诇 讻转讘 讘讚专讘 讬讜住祝 转专转讬 转诇转 讜驻讬壮鈥� 转专转讬 转诇转 驻专讜住讜转 拽讟谞讜转 讜讘讚讗讘讬讬 诇讗 讬讚注讬谞谉 讻诪讛 讜讗驻砖专 讚砖讬注讜专讗 讚专讘 讬讜住祝 诇讗 谞驻讬砖 讜诇讗 讛讜讬 砖讬注讜专讗 讚讗讘讬讬 讻讘讬爪讛 讜讻讘讬爪讛 诇讚讬讚讬讛 讘注讬 住讜讻讛 讜讙专讬住 诇拽诪谉 诇讬诪讗 转讛讜讬 转讬讜讘转讗 讚专讘 讬讜住祝 讜诇讗 讙专住讬谞谉 讜讚讗讘讬讬. 讜讛专讗砖讜谉 讬讜转专 谞讻讜谉 讜讛讜讗 砖讟转 讛讙讗讜谞讬诐 讝状诇:



转状专 讗讜讻诇讬谉 讗讻讬诇转 注专讗讬 讞讜抓 诇住讜讻讛 讜讗讬谉 讬砖谞讬谉 砖讬谞转 注专讗讬 讞讜抓 诇住讜讻讛 诪讗讬 讟注诪讗 讗诪专 专讘讗 讙讝讬专讛 砖诪讗 讬专讚诐 讗诪专 诇讬讛 讗讘讬讬 讗诇讗 讛讗 讚转谞谉 讬砖谉 讗讚诐 讘转驻讬诇讬讜 砖讬谞转 注专讗讬 讗讘诇 诇讗 砖讬谞转 拽讘注. 驻讬专讜砖 砖诪讗 讬驻讬讞 讘讛诐 讜转诪讬讛讗 诪诇转讗 诇讬 讛讬讻讬 诇讗 讞讬讬砖讬谞谉 诇讛讬住讞 讛讚注转 讜谞讗住讜专 讗驻讬诇讜 砖讬谞转 注专讗讬 讬砖 诇讜诪专 讚诇讛讬住讞 讛讚注转 诇讗 拽驻讚讬壮鈥� 讗诇讗 讻砖讛讜讗 注专 讜诇讘讜 驻讜谞讛 讘讚讘专讬诐 讘讟诇讬诐 讚讘注讬谞谉 砖转讛讗 讻诇 诪讞砖讘转讜 讘讛诐 讗讘诇 讻诇 砖讗讬谞讜 诪驻谞讛 讚注转讜 诇讚讘专讬诐 砖诇 讞讜诇 讗注状驻 砖讗讬谉 讚注转讜 注诇 讛转驻讬诇讬谉 诪讜转专 讜诪谉 讛讟注诐 讛讝讛 讛讜讗 拽讜专讗 讘转讜专讛 讜诪转驻诇诇 讘转驻讬诇讬谉 讘专讗砖讜 讗祝 注诇 驻讬 砖讗讬谉 讚注转讜 注诇讬讛诐 讘讜讚讗讬 讻谞状诇 讜驻专讻讬谞谉 诇讬讞讜砖 砖诪讗 讬专讚诐 讜讬砖谉 拽讘注 讜讬驻讬讞 讘讛诐 讗状专 讬爪讞拽 讘诪讜住专 砖讬谞转讜 诇讗讞专讬诐 讜讗讚讞讬讬讗 诇讛 讜讗讜拽诪讛 专讘讬 讬讜讞谞谉 讘诪谞讬讞 专讗砖讜 讘讬谉 讘专讻讬讜:



专讘讗 讗诪专 讗讬谉 拽讘注 诇砖讬谞讛. 驻讬专讜砖 讚讟注诪讗 讚住讜讻讛 诇讗讜 诪砖讜诐 讙讝讬壮鈥� 转专讚诪讛 讛讜讗 讗诇讗 诇驻讬 砖讻诇 砖讬谞讛 讞砖讜讘讛 拽讘注 讜讗讬谉 诇讛 砖讬注讜专 诇拽讘注 讜讻谉 讗诪专讜 讘讬专讜砖诇诪讬 砖讻谉 讗讚诐 讬砖谉 注专讗讬 讜讚讬讜 讛诇讻讱 讗祝 讘诪谞讬讞 专讗砖讜 讘讬谉 讘专讻讬讜 讗讬谞讜 讬砖谉 讞讜抓 诇住讜讻讛 讗讘诇 讘转驻诇讬谉 讚讟注诪讗 诪砖讜诐 讛驻讞讛 诇讬讻讗 诇诪讬住专 讗诇讗 讘拽讘注 诪诪砖 砖讬砖 诇讞讜砖 讘讛驻讞讛 讜诇驻讬讻讱 砖讬谞转 注专讗讬 诪讜转专 讜讘诇讘讚 讘诪谞讬讞 专讗砖讜 讘讬谉 讘专讻讬讜 讻专讘讬 讬讜讞谞谉 讚讛讛讬讗 诇讗 讚讞讬 诇讛 专讘讗 讚讛讗 诪诇转讗 讚砖讻讬讞讗 讛讜讗 讜讗讬转 诇谉 诇诪讬讞砖 诇讛 讜诇讗 讗转讗 专讘讗 讗诇讗 诇驻专讜砖讬 讟注诪讗 讚住讜讻讛 讜讬砖 诇诪讚讬谉 诪讻讗谉 砖讛谞讜讚专 讗讜 讛谞砖讘注 砖讬注砖讛 讚讘专 讘讞爪讬 讛诇讬诇讛 砖讗讬谉 诇讜 诇讬砖谉 注专讗讬 拽讜讚诐 诇讻谉 砖诪讗 讬专讚诐 讘讗讜转讛 砖注讛 讜诇讗 讬注砖讛 诪爪讜转讜 讜诇讬转讗 砖讗讬谉 讗讜诪专讬谉 讻谉 讗诇讗 讘讚讘专 砖讛讜讗 讗住讜专 讘讙讜祝 讛砖讬谞讛 讻砖讬讗专讬讱 讘砖讬谞转讜 讻讛谞讬 讚讛讻讗 讗讘诇 讘谞砖讘注 讝讛 砖讗讬谉 讛砖讬谞讛 讗住讜专讛 诇讜 讻诇诇 讗诇讗 砖爪专讬讱 诇注砖讜转 诪爪讜转讜 讘讗讜转讛 砖注讛 讗讬谉 诇谞讜 诇诪讜谞注讜 拽讜讚诐 诇讻谉 诪砖讬谞讛 诪驻讬 诪讜专讬 谞专状讜 讜专讬状祝 讝状诇 诇讗 讻转讘 讻诇讜诐 诪住讜讙讬讗 讝讗转 讘讛诇讻讜转 转驻讬诇讬谉 诪砖诪注 讚住讘专 讚讛讗讬 住讜讙讬讗 讚讞讜讬讛 讛讬讗 诪讛讗 讚讗诪专讬谞谉 讘驻专拽 讘诪讛 讟讜诪谞讬谉 转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 诪讗讬 讛讬讗 讚讘讬 专讘讬 讬谞讗讬 讗诪专讬 砖诇讗 讬驻讬讞 讘讛诐 专讘讗 讗诪专 砖诇讗 讬砖谉 讘讛谉 讜谞专讗讛 诇专讘讬谞讜 讝状诇 讚专讘讗 拽讗诪专 砖诇讗 讬砖谉 讘讛诐 讻诇诇 讗驻讬壮鈥� 砖讬谞转 注专讗讬 讻讬 诇讛讞诪讬专 注诇 讚讘专讬 专壮鈥� 讬谞讗讬 讘讗 讜诇状谞 诇讚讞讜讬讬 讻诇讛 砖诪注转讗 讜讻诪壮鈥� 诪转谞讬转讗 讜诪讬诪专讬 讚讗诪讜专讗讬 讘讻讚讬 讗诇讗 讜讚讗讬 讚专讘讗 诇讗 驻诇讬讙讗 讚讗讬讛讜 砖讬谞转 拽讘注 讗诪专 讜诪砖讜诐 讚讘讬 专讘讬 讬谞讗讬 诇讗 讗住专讬 讗诇讗 讛驻讞讛 诪诪砖 讜诇讗 讗住专讬 砖讬谞讛 讻诇诇 诪砖讜诐 讙讝专转 讛驻讞讛 讘讗 专讘讗 讜诇诪讚 砖讗祝 砖讬谞讛 讗讜住专讬谉 讚讗讬讻讗 诇诪讬讞砖 诇讛驻讞讛 讜讛讬讬谞讜 讻砖讛讬讛 砖讬谞转 拽讘注 讗讜 讻砖讗讬谉 诪谞讬讞 专讗砖讜 讘讬谉 讘专讻讬讜 讜讛诪讞诪讬专 转注状讘:



转谞讬讗 谞诪讬 讛讻讬 讛讬砖谉 讘转驻讬诇讬谉 讜专讗讛 拽专讬 诇讗 讬讗讞讝 讘拽爪讬爪讛. 驻讬壮鈥� 砖讛讬讗 拽讚讜砖讛 注爪诪讛 诪砖讜诐 砖讬状谉 砖诇 转驻诇讬谉 讗诇讗 讗讜讞讝 讘专爪讜注讛 讚诇讗 讛讜讬讗 讗诇讗 转砖诪讬砖 拽讚讜砖讛 讻讚讗讬壮鈥� 讘诪壮鈥� 诪讙诇讛 讚讘专讬 专壮鈥� 讬注拽讘 讜讞讻诪讬诐 讗讜诪专讬诐 讬砖谉 讗讚诐 讘转驻讬诇讬讜 砖讬谞转 注专讗讬 讗讘诇 诇讗 砖讬谞转 拽讘注 讜讚讗讬 专讘谞谉 驻诇讬讙讬. 讜诇讬讻讗 诇诪讬诪专 讚住状诇 讘注诇 拽专讬 讗住讜专 讘转驻诇讬谉 讚讛讗 拽讬状诇 砖讛讜讗 诪讜转专 讘转驻诇讬谉 讜诇讗 讛讜讬讗 讚诇讗 讻专讘谞谉. 讗诇讗 讘讛讗 驻诇讬讙讬 讚专讘讬 讬注拽讘 住讘专 诇讗 讗住专讬谞谉 诇讬讛 讗驻讬壮鈥� 砖讬谞转 拽讘注 诇讗 诪砖讜诐 讞砖砖 讛驻讞讛 讜诇讗 诪砖讜诐 讞砖砖 拽专讬 专讘谞谉 住讘专讬 讚讗住专讬壮鈥� 诇讬讛 砖讬谞转 拽讘注 诪砖讜壮鈥� 讛讗讬 讞砖砖壮鈥� 砖谞讬转 诪讬讛讜 讗驻砖专 讚诪讜讚讜 专讘谞谉 讚讗诐 专讗讛 拽专讬 诪讜转专 诇讛谞讬讞 转驻讬诇讬谉:



转状专 讛谞讻谞住 诇讬砖谉 讘讬讜诐 专爪讛 讞讜诇抓 讜讻讜壮鈥� 砖状诪 讘注诇 拽专讬 讗住讜专 讘转驻讬诇讬谉 讜诪讚诇讗 讚讞讬 诇讬讛 讚诇注讜诇诐 诪讜转专 讘转驻诇讬谉 诇讗讞专 砖专讗讛 拽专讬 讗讘诇 讘注讜讚讜 专讜讗讛 拽专讬 讗住讜专 砖诪注讬壮鈥� 讚诪状讚 讘注诇 拽专讬 诪讜转专 诇讛谞讬讞 转驻诇讬谉 讗驻讬壮鈥� 讘注讜讚讜 专讜讗讛 拽专讬 拽讗诪专 讜专讘谞谉 讚砖专讜 讘讬讜诐 诪砖讜诐 讚诇讗 砖讻讬讞讗 讘讬讜诐 砖讬谞转 拽讘注 讗讘诇 讘诇讬诇讛 砖讻讬讞讗 讜专壮鈥� 讬讜住讬 诇讗 讞诇拽 讗诇讗 讚拽讗诪专 讗诇讗 讚讘讬诇讚讬壮鈥� 讜谞砖讜转讬讛谉 注诪讛诐 讞讬讬砖讬谞谉 砖诪讗 讬讘讜讗讜 诇讬讚讬 讛专讙诇 注讘讬专讛 注诪讛诐:





讛诪讗讬专讬

讻讜转讘讬 住驻专讬诐 转驻讬诇讬谉 讜诪讝讜讝讜转 讛诐 讜转讙专讬讛诐 讜转讙专讬 转讙专讬讛诐 讜讻诇 讛注讜住拽讬诐 讘诪诇讗讻转 砖诪讬诐 讻讙讜谉 诪讜讻专讬 转讻诇转 讜讚讜诪讬讛谉 驻讟讜专讬谉 诪拽专讬讗转 砖诪注 讜诪谉 讛转驻讬诇讛 讜诪谉 讛转驻讬诇讬谉 讜诪讻诇 讛诪爪讜转 讛讗诪讜专讜转 讘转讜专讛 砖讛注讜住拽 讘诪爪讜讛 讗驻讬' 讘拽诇讛 驻讟讜专 诪谉 讛诪爪讜讛 讗驻讬' 讘讞诪讜专讛 讻诇 砖讗讬 讗驻砖专 诇讜 诇拽讬讬诐 讗转 讛砖谞讬讛 讗诇讗 讘拽爪转 讘讟讜诇 砖诇 专讗砖讜谞讛 讻诪讜 砖讘讬讗专谞讜 诪诪讛 砖讻转讘谞讜 诇诪讚转 砖砖诪讜注讜转 讗诇讜 讻诇诐 诪住讻讬诪讜转 诇讚注转 砖讛注讜住拽 讘诪爪讜讛 驻讟讜专 诪谉 讛诪爪讜讛 讜拽爪转 讙讚讜诇讬 讛专讗砖讜谞讬诐 讻转讘讜 讘讞讘讜专讬讛诐 讚讘专讬诐 砖诇讗 谞专讗讜 诇谞讜:



讛讜诇讻讬 讚专讻讬诐 诇讚讘专 讛专砖讜转 讗诐 讛讜诇讻讬谉 讘讬讜诐 驻讟讜专讬诐 诪谉 讛住讜讻讛 讘讬讜诐 讜讞讬讬讘讬诐 讘诇讬诇讛 讘砖注转 诪谞讜讞转诐 讜讛讜诇讻讬 讚专讻讬诐 讘诇讬诇讛 驻讟讜专讬诐 诪谉 讛住讜讻讛 讘诇讬诇讛 讜讞讬讬讘讬诐 讘讬讜诐 讜讛讜诇讻讬 诇讚讘专 诪爪讜讛 驻讟讜专讬诐 讘讬谉 讘讬讜诐 讜讘讬谉 讘诇讬诇讛 讜诪"诪 讬砖 讗讜诪专讬诐 砖讗祝 讛讜诇讻讬 诇讚讘专 诪爪讜讛 讚讜拽讗 讻诇 砖讗诐 讬砖讘讜 讘住讜讻讛 讬讗专注 诇讛诐 拽爪转 讘讟讜诇 讘讗讜转讛 诪爪讜讛 讜讻诪注砖讛 砖讛讜讝讻专 讘专讘 讞住讚讗 讜专讘讛 讘专 专讘 讛讜谞讗 讚讻讬 讛讜讜 注讬讬诇讬 讘砖讘转讗 讚专讙诇讗 驻讬' 诇砖讘转 砖诇 专讙诇 砖讛讬讜 讘讗讬诐 诇砖诪讜注 讛讚专砖讛 讛讜讜 讙谞讜 讗专拽转讗 讚住讜专讗 讻讚讬 砖讬讛讗 诪注讘专诐 诪爪讜讬 诇讛诐 讜诪讝讜诪谉 砖诐 讜讻谉 讻转讘讜 砖讛讜诇讻讬 讚专讻讬诐 诇讚讘专 讛专砖讜转 讞讬讬讘讬诐 讘砖注转 讞谞讬讬转诐 讗祝 诇注砖讜转 住讜讻讛 诪转讞诇讛 砖讗诐 讘住讜讻讛 诪爪讜讬讛 讗祝 诇讚讘专 诪爪讜讛 讻谉 讻诇 砖讗讬谉 讘讟讜诇 讗爪诇 讛诪爪讜讛 讘讻讱 讜诪"诪 讗谞讜 诪驻专砖讬诐 砖诇讚讘专 诪爪讜讛 讗祝 讘住讜讻讛 诪讝讜诪谞转 诇讛诐 讻谉 讜诇讚讘专 讛专砖讜转 讗讬谉 砖诐 讞讬讜讘 讗诇讗 讘砖讬砖 砖诐 住讜讻讛 讘诪拽讜诐 讞谞讬讬转诐 诇讗 砖讬讛讜 讞讬讬讘讬诐 诇注砖讜转讛 诪转讞诇讛 讜讻谉 讛诪谞讛讙 讜讬砖 诇谞讜 专讗讬讛 讘砖转讬讛谉 注诇 讚讘专 讛专砖讜转 诪诪讛 砖讗诪专讜 讘驻专拽 诇讜诇讘 讜注专讘讛 诪"讝 讗' 讙诪讬专讬 讚诪讗驻专 拽讗转讬 讻诇讜诪专 砖诪诪拽讜诐 诪专注讛 讘讛诪讜转讬讛诐 讘讗讜 讜砖诐 注诪讚讜 诇讛诐 讻诇 讬诪讬 讛讞讙 讜诇讗 讬砖讘讜 讘住讜讻讛 注讚 砖诪讬谞讬 住驻拽 砖讘讬注讬 砖讘讗讜 讘砖讘讬注讬 住诪讜讱 诇讞砖讬讻讛 讜讛专讬 砖讛诇讻讜 诇讚讘专 讛专砖讜转 讜诇讗 注砖讜 砖诐 住讜讻讛 讻诇诇 讜注诇 讚讘专 诪爪讜讛 诪诪讛 砖讗诪专讜 讘驻专拽 专讗砖讜谉 讬' 讘' 讗讙谞讬谞讛讜 讘住讜讻讛 砖谞讜讬讛 诪讜驻诇讙讬谉 讗专讘注讛 讜讗诪专讜 砖诇讜讞讬 诪爪讜讛 讗谞谉 讗诇诪讗 讗祝 讘诪拽讜诐 砖讬砖 砖诐 住讜讻讜转 讛专讘讛 讗讬谉 爪专讬讻讬谉 诇讬诇讱 诇砖诐 讛讜讗讬诇 讜诇讚讘专 诪爪讜讛 讛讜诇讻讬诐 讻诪讜 砖讻转讘谞讜讛 砖诐:



砖讜诪专讬 讛注讬专 讘讬讜诐 驻讟讜专讬诐 诪谉 讛住讜讻讛 讘讬讜诐 讜讞讬讬讘讬诐 讘诇讬诇讛 砖讜诪专讬 讛注讬专 讘诇讬诇讛 驻讟讜专讬诐 讘诇讬诇讛 讜讞讬讬讘讬诐 讘讬讜诐 讜讗注"驻 砖讗讬谉 讻讗谉 诪爪讜讛 诪"诪 爪讚 讛讻专讞 讬砖 讘讻讱 诪爪讚 讛诪诇讻讜转 讗讜 专讗砖讬 讛注讬讬专讜转 砖讜诪专讬 讙谞讜转 讜驻专讚住讬诐 砖讗讬谉 讝讝讬诐 诪砖诐 讘讬讜诐 讜讘诇讬诇讛 驻讟讜专讬诐 讘讬谉 讘讬讜诐 讘讬谉 讘诇讬诇讛 讜讗驻讬' 讛讬讜 砖诇讛诐 砖讗讬谉 讻讗谉 诇讗 诪爪讜讛 讜诇讗 讛讻专讞 讜注诇 讝讛 砖讗诇讜 讘讙诪专讗 诪讗讬 讟注诪讗 讻诇讜诪专 砖诪讗讞专 砖讗讬谉 讻讗谉 诇讗 诪爪讜讛 讜诇讗 讛讻专讞 讜讛诐 拽讜讘注讬诐 讚讬专转诐 诇砖诐 讬注砖讜 住讜讻讛 诇砖诐 讜转讬专抓 讗讘讬讬 转砖讘讜 讻注讬谉 转讚讜专讜 讻诇讜诪专 砖诪讗讞专 砖讝讛 拽讜讘注 讚讬专转讜 诇砖诐 砖诇讗 诇讛谞讬讞 驻讬专讜转讬讜 诇诪拽专讛 讗诐 讬注砖讛 住讜讻讛 诇砖诐 讗祝 讛讜讗 爪专讬讱 诇讛讘讬讗 砖诐 诪讟转讜 讜讻诇讬 转砖诪讬砖讜 砖讛转讜专讛 讗诪专讛 转砖讘讜 讻注讬谉 转讚讜专讜 讻诇讜诪专 砖爪专讬讱 诇讛讘讬讗 诪讟转讜 讘住讜讻转讜 讜讻诇讬 转砖诪讬砖讜 讻讗诇讜 讛讜讗 讘讘讬转讜 讜讗诐 讬注砖讛 讻谉 讜讬专讚讜 讙砖诪讬诐 讗讬谉 诇讜 诪拽讜诐 诇驻谞讜转诐 讜讛专讬 讛讜讗 讻诪讜专砖讛 诪注讬拽专讜 诪转讜专转 讛讟专讞讛 讬转专讛 砖讘驻谞讜讬讜 砖讗讬谉 诇讜 诪拽讜诐 诇砖诐 诇驻谞讜转诐 讜专讘讗 转讬专爪讛 诪砖讜诐 驻讬专爪讛 拽讜专讗讛 诇讙谞讘 讻诇讜诪专 诪讗讞专 砖讚讬专转讜 拽讘讜注讛 诇砖诐 诇讗 讛讝拽讬拽讜讛讜 诇讬砖讘 讘住讜讻讛 砖讬讛讗 谞讜转谉 讘讛 诪拽讜诐 诇讗讘讚 讗转 砖诇讜 讜讛专讬 讗诐 注讜砖讛 砖诐 住讜讻讛 讛讙谞讘讬诐 诪讻讬专讬诐 砖讛讜讗 讘转讜讻讛 讜讙讜谞讘讬诐 诪诪拽讜诐 讗讞专 讜诪讻讗谉 住诪讻讜 讘拽爪转 诪拽讜诪讜转 砖讻诇 砖讬砖 讘讬砖讬讘转诐 讘住讜讻讛 讞砖砖 讙谞讘讬诐 讗讜 诇住讟讬诐 注讜砖讬谉 住讜讻讛 讘讞爪专 讘讬转 讛讻谞住转 讜诪讘专讻讬谉 讘专讻转 诇讬砖讘 讘住讜讻讛 诇砖诐 讜讛讜诇讻讬诐 讘讘转讬讛诐 诇讬砖谉 讜诇讗讻讜诇 讘诇讗 住讜讻讛 讜讗祝 讗谞讜 谞讜讛讙讬诐 诇讛拽诇 砖诇讗 诇讬转谉 诪讟讜转 砖诇谞讜 讘住讜讻讛 讜诇砖讻讘 砖诐 诪驻谞讬 住讻谞转 讛爪谞讛 砖讛讬讗 诪爪讜讬讛 讘诇讬诇讜转 讘诪讞讜讝讜转 讛诇诇讜 讜讻谉 砖讛诐 注诇讜诇讬诐 讘讙砖诪讬诐 讛专讘讛 讘讗讜转讜 讝诪谉 讜讛专讬 讗谞讜 讻诪讜专砖讬诐 诪注讬拽专讗 讗诇讗 砖讗讘讜转讬谞讜 讜专讘讜转讬谞讜 讛讬讜 谞讜讛讙讬诐 讘诇讬诇讜转 讛专讗砖讜谞讬诐 讜讘讬诪讬诐 讛专讗砖讜谞讬诐 砖讬砖谞讬诐 砖诐 拽讬诪注讗 讘讘讙讚讬讛诐 讚专讱 讞讘讜讘 诪爪讜讛 讜讻诪讛 驻注诪讬诐 专讗讬转讬 讘讗讘讜转讬 讜讘专讘讜转讬 砖诇讬诇讛 讛专讗砖讜谞讛 讗祝 讘讙砖诪讬诐 讛专讘讛 砖讛讬讜 谞讜转谞讬谉 讻讜讘注 砖诇 诇讘讚 讘专讗砖讬讛诐 讜讗讜讻诇讬诐 诇砖诐:



讜谞砖讜讘 诇讚讘专讬 讛住讜讙讬讗 讜讛讜讗 砖诇讟注诐 专讘讗 砖讛诇讻讛 讻诪讜转讜 诇诪讚谞讜 砖讻诇 砖讗讬谉 砖诐 讞砖砖 讙谞讘讛 讞讬讬讘 讜诪注转讛 讗诐 讛讬讛 砖讜诪专 讻专讬 砖诇 驻讬专讜转 讞讬讬讘 讜注讜砖讛 诇讜 驻转讞 讛住讜讻讛 讘爪讚讜 砖诇 讻专讬 砖讛专讬 讗讬谉 诇讜 讞砖砖 诇讙谞讜讘 诪诪拽讜诐 讗讞专:



讻讘专 讘讬讗专谞讜 砖诇讗 住讜祝 讚讘专 讘讞讜诇讛 砖讬砖 讘讜 住讻谞讛 砖驻讟讜专 诪谉 讛住讜讻讛 讗诇讗 讗祝 讘砖讗讬谉 讘讜 住讻谞讛 讜诇讗 注讜讚 讗诇讗 讗驻讬' 讞砖 讘专讗砖讜 讗讜 讘注讬谞讬讜 讗讜 讘讗讘专 诪讗讘专讬讜 驻讟讜专 讛讜讗 讜诪砖诪砖讬讜 讜诪爪讟注专 讛讜讗 驻讟讜专 讜诪砖诪砖讬讜 讞讬讬讘讬诐 诪讗讬讝讛 爪注专 砖讬讛讬讛 讛谉 诪砖讜诐 讘讗拽讬 讜讛讜讗 爪注专 讝讘讜讘讬诐 讛谉 住讬专讞讗 讚讙讬专讙砖讗 讜讛讜讗 爪注专 讻讞 讛讗讚诪讛 砖讛讬讜 讟讞讬诐 讘讛 讗转 讛讻讜转诇讬诐 讜讬"诪 讘讛 专讬讞 注爪讬诐 砖讛讬讜 拽专讜讬讬诐 讻谉 讜讬砖 砖讜讗诇讬诐 讘讛 讜讛讗讬讱 诪住讻讻讬谉 讘讛 讜讛诇讗 讗诪专讜 讻讬讜谉 讚住谞讬 专讬讞讬讛讜 讜讻讜' 驻讬专讜砖讜 砖诇讗 讛讬讛 专讬讞 砖谞诪讗住 讗爪诇 讛讻诇 讗诇讗 砖讛讜讗 讛讬讛 诪讜讗住 讘讜:



讞讻诪讬 诇讜谞讬诇 讻转讘讜 砖讻诇 砖驻讟专谞讜 讗转 讛诪爪讟注专 讚讜拽讗 讘砖讗专 讛讬诪讬诐 讗讘诇 诇讬诇讛 讛专讗砖讜谞讛 讛讜讗讬诇 讜讛讻转讜讘 拽讘注讜 诇讞讜讘讛 讻诪爪讛 诇注讜诇诐 讞讬讬讘 讜专讗讬讛 诇讚讘专 讚讟注诐 诪爪讟注专 砖讛讜讗 驻讟讜专 讛讜讗 诪讟注诐 转砖讘讜 讻注讬谉 转讚讜专讜 讜讗诪专讬谞谉 讙讘讬 诇讬诇讛 讛专讗砖讜谞讛 诪讛 讚讬专讛 讗讬 讘注讬 讗讻讬诇 讗讬 讘注讬 诇讗 讗讻讬诇 讜诪拽砖讬 讗讬 讛讻讬 诇讬诇讛 讛专讗砖讜谉 谞诪讬 讜诪砖谞讬 诇讬诇讛 讛专讗砖讜谉 讛讻转讜讘 拽讘注讜 讞讜讘讛 讚讙诪专讬 讞诪砖讛 注砖专 诪讞诪砖讛 注砖专 讚讞讙 讛诪爪讜转 讗诇诪讗 诇讬诇讛 讛专讗砖讜谉 讗讬谉 讘讜 讚讬谉 转砖讘讜 讻注讬谉 转讚讜专讜 讜讛讚讘专讬诐 诪讞讜讜专讬诐 讜讗祝 讛诐 讻转讘讜 讘诪砖诪砖讬 讞讜诇讛 砖讗讬谞诐 驻讟讜专讬诐 讗诇讗 讘注转 砖讛诐 爪专讬讻讬诐 诇讞讜诇讛 讜讗讬谉 诇讘讬 诪转讬砖讘 讘讛 砖讛诪砖诪砖讬诐 讗祝 讛诐 讗讬谞诐 讬讜讚注讬诐 讘转砖诪讬砖诐 讝诪谉:



讛诪砖谞讛 讛讞诪讬砖讬转 讜讛讻讜谞讛 讘讛 讘注谞讬谉 讛讞诇拽 讛专讘讬注讬 讜讛讜讗 砖讗诪专 讗讜讻诇讬谉 讜砖讜转讬谉 注专讗讬 讞讜抓 诇住讜讻讛 诪注砖讛 砖讛讘讬讗讜 诇专讘谉 讬讜讞谞谉 讘谉 讝讻讗讬 诇讟注讜诐 讗转 讛转讘砖讬诇 讜诇专讘谉 讙诪诇讬讗诇 砖转讬 讻讜转讘讜转 讜讚诇讬 砖诇 诪讬诐 讜讗诪专讜 讛注诇讜诐 诇住讜讻讛 讜讻砖谞讜转谞讬谉 诇专' 爪讚讜拽 讗讻诇 驻讞讜转 诪讻讘讬爪讛 谞讜讟诇讜 讘诪驻讛 讜讗讜讻诇讜 讞讜抓 诇住讜讻讛 讜诇讗 讘讬专讱 讗讞专讬讜 讗诪专 讛专"诐 讜讗讻讬诇讛 注专讗讬 讛讜讗 砖讬讗讻诇 讗讚诐 砖讬注讜专 诪注讟 诇讗 讬讞砖讜讘 注诇讬讜 诇住注讜讚讛 讗讘诇 讗讜讻诇讜 诇讚讞讜转 转讗讜讜转讜 注讚 砖讬讙诪讜专 住注讜讚转讜 讗讞专 讻讱 讜讝讛 讛诪注砖讛 讛讘讬讗讜 诇诇诪讚讱 讻讬 讛诪讚拽讚拽 注诇 注爪诪讜 讜讗讬谞讜 讗讜讻诇 讜砖讜转讛 讚讘专 讞讜抓 诇住讜讻讛 讛专讬 讝讛 诪砖讜讘讞 讜讗注"驻 砖讗讬谉 讘讜 讞讬讜讘:



讗诪专 讛诪讗讬专讬 讗讜讻诇讬谉 讜砖讜转讬谉 注专讗讬 讞讜抓 诇住讜讻讛 砖讗讻讬诇转 注专讗讬 [诇讗] 讞砖讜讘讛 讗讻讬诇讛 讜驻讬专砖讜讛 讘讙诪专讗 砖讬注讜专讗 讻讚讟注讬诐 讘专 讘讬 专讘 讜注讬讬诇 诇讻诇讛 讜讛讬讬谞讜 讻讘讬爪讛 砖讛讜讗 讟讜注诪讜 讘诪诇讗 驻讬讜 讘讘转 讗讞转 讜砖讜转讛 诪注讟 讜讛讜诇讱 诇讜 诇讘讬转 讛诪讚专砖 砖砖讬注讜专 讻讘讬爪讛 讛讜讗 讗讜讻诇 讛谞讗讻诇 讘讘诇讬注讛 讗讞转 讜讻诪讜 砖讗诪专讜 讘讗讞专讜谉 砖诇 讬讜诪讗 砖讗讬谉 讘讬转 讛讘诇讬注讛 诪讞讝讬拽 讬讜转专 诪讘讬爪转 转专谞讙讜诇转 讜诇注谞讬谉 砖转讬讛 诇讗 讛讜讝讻专 讘讛 砖讬注讜专 拽讘注 讜注专讗讬 讜讬砖 讗讜诪专讬诐 砖讻诇 砖转讬讛 讘诇讗 讗讻讬诇转 讚讘专 讛诪讞讜讬讘 诇住讜讻讛 注专讗讬 讛讬讗 讜注诐 讗讻讬诇讛 讛讬讗 谞讙专专转 讗讞专 讛讗讻讬诇讛 讗诐 讛讗讻讬诇讛 拽讘注 讗祝 讛讬讗 拽讘注 讜讗诐 讗讬谉 讛讗讻讬诇讛 拽讘注 讗祝 讛讬讗 讗讬谞讛 拽讘注 讜讻谉 谞专讗讛 诪诇砖讜谉 讙讚讜诇讬 讛专讘谞讬诐 砖讻转讘讜 讘讻讚讟注讬诐 讘专 讘讬 专讘 讜注讬讬诇 诇讻诇讛 砖讟讜注诐 诪诇讗 驻讬讜 讜砖讜转讛 讻诪讜 砖讻转讘谞讜 讜诇讚注转 讝讛 诪讬讛讗 诇讗 讛讬讛 爪专讬讱 诇讛讝讻讬专 讘诪砖谞转谞讜 砖转讬讛 讻诇诇 砖讛专讬 讘讻诇诇 讛讗讻讬诇讛 讛讬讗 讜砖诪讗 讗砖讙专 诇讬砖谉 讛讜讗 讜讙讚讜诇讬 讛诪讞讘专讬诐 讻转讘讜讛 讘砖转讬讬转 诪讬诐 讜诪"诪 谞专讗讛 砖砖转讬讛 讘诇讗 砖讜诐 讗讻讬诇讛 讗驻讬' 驻专讬 讗讜 诪专拽讞转 注专讗讬 讛讬讗 讗驻讬' 讘讬讬谉 讗讘诇 讻砖讘讗 诇砖转讜转 注诐 讗讻讬诇转 驻讬专讜转 讗讜 诪专拽讞讜转 讜讚讘专讬诐 砖讗讬谉 爪专讬讻讬谉 住讜讻讛 谞注砖讜 拽讘注 诪爪讚 讛讬讬谉 讜讻诪讜 砖讗诪专讜 诇诪讟讛 砖讛讘讬讗讜 诇专讘谉 讙诪诇讬讗诇 讻讜转讘讜转 讜讚诇讬 砖诇 诪讬诐 注诇 讚注转 砖讬讗讻诇 讜讬砖转讛 讞讜抓 诇住讜讻讛 讜讗讬诇讜 讛讬讛 讛讬讬谉 诪讜转专 诇讜 讞讜抓 诇住讜讻讛 讜讚讗讬 讬讬谉 讛讬讜 诪讘讬讗讬诐 诇讜 讗诇讗 砖讗住讜专 诪爪讚 讗讻讬诇转 讛讻讜转讘讜转 讜讻诇 砖讛讬讗 讘讗讛 注诐 讗讻讬诇转 讚讘专讬诐 讛诪讞讜讬讘讬诐 讘住讜讻讛 讛专讬 讛讜讗 谞讙专专 讗讞专 讛住注讜讚讛 注诇 讛讚专讱 砖讻转讘谞讜 转讞诇讛 讜诪"诪 诇注谞讬谉 砖讬谞讛 驻讬' 讘讙诪' 砖讗讬谉 讬砖谞讬谉 注专讗讬 讞讜抓 诇住讜讻讛 讜讛讜讝讻专讜 讘讛 砖谞讬 讟注诪讬诐 讗讞讚 砖诪讗 讬专讚诐 专"诇 砖诇驻注诪讬诐 讛讜讗 住讘讜专 诇讬砖谉 讜转专讚诪讛 谞讜驻诇转 注诇讬讜 讜讬砖谉 讛专讘讛 讜诇讚注转 讝讛 讗诐 诪住专 砖谞转讜 诇讗讞专讬诐 砖讛讜讗 讘讜讟讞 讘讛诐 砖诇讗 讬讬砖谞讜 讗讜 砖讛谞讬讞 专讗砖讜 讘讬谉 讘专讻讬讜 诪讜转专 讗诇讗 砖讛讜讝讻专 讘讛 讟注诐 讗讞专 讜讛讜讗 砖讗讬谉 拽讘注 诇砖讬谞讛 讜驻讬专讜砖讜 砖讗讬谉 讘讜 讞诇讜拽 讘讬谉 拽讘注 诇注专讗讬 砖诇驻注诪讬诐 诪转谞诪谞诐 讗讚诐 诪注讟 讜讚讬讜 讜讻谉 讗诪专讜讛 讘转诇诪讜讚 讛诪注专讘 讞讘专讬讬讗 讗诪专讬谉 砖讻谉 讗讚诐 讬砖谉 拽讬诪注讗 讜讚讬讜 讜讛讬诇讻讱 讗讬谉 讬砖谞讬诐 讘砖讜诐 爪讚 讞讜抓 诇住讜讻讛 讗祝 讘诪讜住专 砖谞转讜 诇讗讞专讬诐 讜讗祝 讘诪谞讬讞 专讗砖讜 讘讬谉 讘专讻讬讜:





转讜住驻讜转 专讬"讚

讜讛讗 讚驻专讬砖 住讜讚专讗 注诇讬讬讛讜 驻讬' 讛诪讜专讛 讜讛谞讬讞谉 讗爪诇 诪专讗砖讜转讬讜 讜讗谞讬讜 谞"诇 讚讗诐 住讬诇拽谉 诪注诇讬讜 讜砖诐 讗讜转诐 讗爪诇 讛专讗砖讜转讬讜 驻砖讬讟讗 讜讗诪讗讬 诇讗 驻专讬住 住讜讚专讗 注诇讬讬讛讜 讜谞"诇 讚讗讬谞拽讬讟 诇讬' 讘讬讚讬' 拽讗讬 讚讗讬 驻专讬住 住讜讚专讗 讜谞拽讬讟 诇讬' 讘讬讚讬' 讬砖谉 讘讛谉 讗驻讬诇讜 拽讘注 砖讗诐 讬驻诇讜 诪讬讚讬讜 诇讗专抓 诪讛 讘讻讱 讛专讬 讛谉 讻专讜讻讬诐 讘住讜讚专 讜诇讗 讞讬讬砖讬' 讗诇讗 讻讚谞拽讬讟 诇讜讛 讘诇讗 讻讬讜住讬 砖诇讗 讬砖谉 讘讛谉 拽讘注 砖诪讗 讬驻诇讜 诇讗专抓:





诪讛专砖"讗 - 讞讬讚讜砖讬 讛诇讻讜转

讘讚"讛 讞转谉 驻讟讜专 诪拽"砖 讚讟专讬讚 讻讜' 诇讬转 诇讛讜 诇讛谞讬 转谞讗讬 讛注讜住拽 讘诪爪讜讛 讻讜' 讜拽砖讬讗 讚讗讬 诇讬转 诇讛讜 讗诐 讻谉 讬转讞讬讬讘 讞转谉 讘住讜讻讛 讻讜' 注讻"诇 诇驻讜诐 专讬讛讟讗 讜讻诪讜 砖讛讘讬谉 讘注诇 讛诪讗讜专 驻专砖"讬 讗讬谉 诪拽讜诐 诇拽讜砖讬讬转诐 砖讻转讘 诇驻专砖"讬 讚讛谞讬 转谞讗讬 讘讬谉 诇转"拽 讘讬谉 诇专讘讬 砖讬诇讗 诇讬转 诇讛讜 讛注讜住拽 讘诪爪讜讛 驻讟讜专 诪谉 讛诪爪讜讛 讜诇"讙 讘讛讗 讜诪讻诇 讛诪爪讜转 讛讗诪讜专讜转 讘转讜专讛 讻讜' 讜讟注诪讗 讚转"拽 讚驻讜讟专 讛讞转谉 讜讻诇 讘谞讬 讛讞讜驻讛 诪谉 讛转驻诇讛 讜诪谉 讛转驻讬诇讬谉 诪砖讜诐 讚讘注讬 讻讜讜谞讛 讬转讬专转讗 讜砖讻讬讞讗 砖讻专讜转 讻讜' 注讻"诇 讚讛砖转讗 拽讜砖讟讗 讚诪诇转讗 讛讜讗 讘讬谉 诇转"拽 讘讬谉 诇专讘讬 砖讬诇讗 讛讞转谉 讜讻诇 讘谞讬 讛讞讜驻讛 讞讬讬讘讬谉 讘住讜讻讛 讜讘讻诇 讛诪爪讜转 讚讛注讜住拽 讘诪爪讜讛 讗讬谞讜 驻讟讜专 诪谉 讛诪爪讜讛 讗诇讗 砖讛转讜住' 讛讘讬谞讜 诪驻专砖"讬 讚讛谞讬 转谞讗讬 讛讬讬谞讜 转谞讗讬 砖讗诪专讜 诪砖讜诐 专' 砖讬诇讗 讗讬转 诇讛讜 讛注讜住拽 讘诪爪讜讛 讗讬谞讜 驻讟讜专 诪谉 讛诪爪讜讛 诪讚讗讬转 诇讛讜 讚讻诇 讘谞讬 讛讞讜驻讛 讞讬讬讘讬谉 讘讻诇 讛诪爪讜转 讗讘诇 转"拽 讚专讘讬 砖讬诇讗 讚驻讜讟专 讘讘谞讬 讛讞讜驻讛 诪谉 讛转驻诇讛 讜诪谉 讛转驻讬诇讬谉 讗讬转 诇讛讜 讚讛注讜住拽 讘诪爪讜讛 驻讟讜专 诪谉 讛诪爪讜讛 讜讗讬谉 讞讬诇讜拽 讘讬谉 转驻诇讛 讜转驻讬诇讬谉 诇砖讗专 诪爪讜转 讜讗驻砖专 讚讛讜讜 讙专住讬 谞诪讬 讘讛讚讬讗 讘讚讘专讬 转"拽 讜诪讻诇 诪爪讜转 讛讗诪讜专讜转 讘转讜专讛 讻谞专讗讛 诪讚讘专讬 讘注诇 讛诪讗讜专 讚讗讬讻讗 讚讛讜讜 讙专住讬 讛讻讬 讜讗讛讗 砖驻讬专 拽砖讬讗 诇讛讜 讚讗讬 诇讬转 诇讛讜 诇讛谞讬 转谞讗讬 砖讗诪专讜 诪砖讜诐 专讘讬 砖讬诇讗 讚讛注讜住拽 讘诪爪讜讛 驻讟讜专 诪谉 讛诪爪讜讛 讗"讻 讬转讞讬讬讘 诇讚讬讚讛讜 讛讞转谉 讘住讜讻讛 讜讘讻诇 讛诪爪讜转 讜讘讛讗 驻诇讬讙讬 谞诪讬 讗转"拽 讚驻讜讟专 讜诪砖诪注 讚诇讗 诇讞讬讜讘讬 诇讞转谉 讟驻讬 讗转讜 诇讗驻诇讜讙讬 讗转"拽 讗诇讗 诇驻讟讜专 讛讞转谉 讬讜转专 诪转"拽 讗转讜 诇讗驻诇讜讙讬 讜诪讬讛讜 诪诪讛 砖驻专砖"讬 讘讚讘专讬 转"拽 讟注诪讗 讚驻讟讜专 诪谉 讛转驻诇讛 诪砖讜诐 讚讘注讬 讻讜讜谞讛 讜诪谉 讛转驻讬诇讬谉 诪砖讜诐 砖讻专讜转 讛讜讗 诪讜讻专注 讻讚讘专讬 讘注诇 讛诪讗讜专 讚转"拽 谞诪讬 诇讬转 诇讬讛 注讜住拽 讘诪爪讜讛 驻讟讜专 诪谉 讛诪爪讜讛 讚讗诇"讻 诇讗 讛讜讛 爪专讬讱 诇讛讗讬 讟注诪讗 讜讗讜诇讬 砖讘驻"讛 砖诇驻谞讬讛诐 诇讗 讛讬讛 讻诇 讝讛 讻谞专讗讛 砖讻转讘讜 讻诇 驻"讛 讚讘砖诪注转讬谉 讜诇讗 讻转讘讜 讝讛 讜讛讚讘专讬诐 讘专讜专讬诐 讜讚讜"拽:





诪讛专"诐

讘讙诪' 砖讜诪专讬 讙谞讜转 讜驻专讚住讬诐 驻讟讜专讬诐 讘讬谉 讘讬讜诐 讜讘讬谉 讘诇讬诇讛 讜讻讜' 驻讬' 诪砖讜诐 讚爪专讬讻讬诐 诇砖诪讜专 讘讬谉 讘讬讜诐 讜讘讬谉 讘诇讬诇讛:


讘转讜住' 讚"讛 讞转谉 驻讟讜专 诪拽"砖 讜讻讜' 讜拽砖讬讗 讚讗讬 诇讬转 诇讛讜 讜讻讜' 讚讘专讬 讛转讜住' 爪"注 讗讘诇 爪专讬讱 诇驻专砖 讚讛转讜住' 住"诇 诇驻讬 驻专砖"讬 驻讬专讜砖 讛讘专讬讬转讗 讻讱 讞转谉 讜讛砖讜砖讘讬谞讬诐 驻讟讜专讬诐 讜讻讜' 讜讞讬讬讘讬诐 讘拽"砖 讻讜诇谉 讞讬讬讘讬诐 讗驻讬' 讞转谉 诪砖讜诐 专' 砖讬诇讗 讗诪专讜 讞转谉 驻讟讜专 驻讬' 诪讛讻诇 讗驻讬' 诪拽"砖 讜讛砖讜砖讘讬谞讬诐 讜讻诇 讘谞讬 讛讞讜驻讛 讞讬讬讘讬谉 驻讬' 讗驻讬' 讘转驻诇讛 讜转驻讬诇讬谉 讜诇讻讱 驻专砖"讬 诇讬转 诇讛讜 诇讛谞讬 转谞讗讬 讚讗诪专谉 诪砖讜诐 专' 砖讬诇讗 讛注讜住拽 讘诪爪讜讛 驻讟讜专 诪谉 讛诪爪讜讛 讚讛讗 讗诪专讜 讚讛砖讜砖讘讬谞讬诐 讞讬讬讘讬诐 讘讻讜诇谉 讜讛拽砖讜 讗"讻 诇讞讬讬讘 讞转谉 讘住讜讻讛 讜讻讬 转讬诪讗 讚诇讚讬讚讬讛 讗讬谉 讛"谞 讚诪讞讬讬讘 讚讛讗 诪砖诪注 讚讗讬谞讛讜 驻讟专讬 讘讞转谉 讬讜转专 诪转"拽 讚讛讗 讗驻讬' 诪拽"砖 驻讟专讬 诇讬讛 讜讗"讻 讛讗 讚讗诪专 专' 讗讘讗 讘专 讝讘讚讗 讚讞转谉 讜砖讜砖讘讬谞讬诐 驻讟讜专讬诐 诪谉 讛住讜讻讛 讻诪讗谉 讗转讬讗 诇讻讱 谞专讗讛 讚拽住讘专 讞转谉 讗讬谉 讬讻讜诇 诇讻讜讬谉 讚注转讜 讜讻讜' 专"诇 讚诇注讜诇诐 拽住讘专讬 讛注讜住拽 讘诪爪讜讛 驻讟讜专 诪谉 讛诪爪讜讛 讘诪拽讜诐 砖讬转讘讟诇 诪诪爪讜转讜 讗诐 讬转拽讬讬诐 讛讗讞专转 讗诇讗 砖拽"砖 讚诪爪讜转 讻讜讜谞转讜 讗讬谞讜 讗诇讗 讘驻住讜拽 专讗砖讜谉 讜讬讻讜诇讬谉 诇讻讜讬谉 讚注转谉 砖注讛 拽讟谞讛 讻讝讜 讜讙诐 讗讬谞讜 讻"讻 砖讬讛讜讬 讜讗讬谞谉 诪转讘讟诇讬谉 讻"讻 诪诪爪讜转谉 讜诇讻讱 讞讬讬讘讬谉 讗讘诇 讞转谉 讗讬谞讜 讬讻讜诇 诇讻讜讬谉 讚注转讜 讻诇诇 讜诇讻讱 驻讟讜专 讗讘诇 讘转驻诇讛 讜转驻讬诇讬谉 讚讬转讘讟诇讜 诪诪爪讜转谉 注诇 讬讚讬讛诐 讗驻讬' 讛砖讜砖讘讬谞讬诐 驻讟讜专讬谉 讜讛讗 讚拽讗诪专讬 讜讛砖讜砖讘讬谞讬诐 讜讻诇 讘谞讬 讛讞讜驻讛 讞讬讬讘讬诐 讗拽"砖 诇讞讜讚 拽讗讬 讜驻诇讬讙讬 讗转"拽 讗讘诇 讘讻讜诇讛讜 讗讞专讬谞讬 诪讜讚讜 讻谞"诇:


讚"讛 讛讬砖谉 讘转驻讬诇讬谉 讜讻讜' 注讚 讜专' 讬注拽讘 诇讗 讞讬讬砖 讜讻讜' 驻讬' 讗讘诇 讞讻诪讬诐 驻诇讬讙讬 讜住"诇 讚讘诇讬诇讛 讗驻讬' 注专讗讬 讗住讜专 诇讬砖谉 讘讛谉 讚讞讬讬砖讬' 讚诇诪讗 讬砖谉 砖讬谞转 拽讘注 讜讛讗 讚拽讗诪专讬 讞讻诪讬诐 讗讘诇 诇讗 砖讬谞转 拽讘注 驻讬' 讻诇 诪拽讜诐 讚讗讬讻讗 诇诪讬讞砖 诇砖讬谞转 拽讘注 讻讙讜谉 讘诇讬诇讛 讗住讜专 讘讻诇 注谞讬谉:





讞讻诪转 砖诇诪讛

转讜住' 讘讚"讛 诪砖讜诐 讘拽讬 讻讜' 讗讬谉 讛诇讻讛 讻讱 讻讚驻专讬砖讬转 砖诐 讻爪"诇:


讘讚"讛 讛讬砖谉 讘转驻讬诇讬谉 讻讜'   讜专' 讬注拽讘 诇讗 讞讬讬砖 讚诇诪讗 诪诪诇讬讱. 谞"讘 讜讞讻诪讬诐 讞讜砖砖讬谉 讜讛"拽 讗讬谉 讬砖谞讬诐 砖讬谞讛 砖讬讘讗 诇讬讚讬 拽讘注 讚讛讬讬谞讜 讘诇讬诇讛 讚诇诪讗 诪诪诇讬讱 讜拽"诇:





专砖"砖

讙诪专讗 讗诪专 讗讘讬讬 转砖讘讜 讻注讬谉 转讚讜专讜. 注驻专砖"讬 讜诇"谞 讚专"诇 讚诇讗 讞讬讬讘讛 转讜专讛 诇讬砖讘 讘住讜讻讛 讗诇讗 转讞转 讚讬专转讜 讘讘讬转讜 讜诇讗 转讞转 讬砖讬讘转讜 讘讘讜专讙讬谉 讻讬 讗讬谞谞讜 诇讚讬专讛 讜讛讜讗 拽专讜讘 诇驻专砖"讬 讗讜 讬"诇 讚诇驻讬 讚诪砖诪注 诪讟注诪讗 讚专讘讗 讚讘讻讛"砖 讬讜砖讘 讘讗讜讬专 讜诪砖诪专 诇讗 讘讘讜专讙讬谉 讗"讻 讬诇"驻 讻讗谉 讻驻专砖"讬 诇注讬诇 讙讘讬 讛讜诇讻讬 讚专讻讬诐:



砖诐 专' 讬讜住讬 讘专讘讬. 驻专砖"讬 讞专讬祝 砖讘讚讜专讜 讜拽砖讛 讚诪砖诪注 讘注讬专讜讘讬谉 (讬讙 讘) 讜讘住谞讛讚专讬谉 (讻讚) 讚专"诪 砖讛讬' 讘讚讜专讜 讛讜讛 讞专讬祝 讟驻讬 讜讗讜诇讬 砖讗讞专 驻讟讬专转 专"诪 砖讛讜讗 谞驻讟专 拽讜讚诐 专' 讬讜住讬 讻讚讗讬转讗 讘拽讚讜砖讬谉 (谞讘 讘) 谞砖讗专 专' 讬讜住讬 讛讞专讬祝 砖讘讚讜专. 讜注讜讚 讬诇"驻 讞专讬祝 讘讚讜专讜 讻诪讜 砖驻讬' 讘住"讚 讘诪"专 驻' 转讘讜讗 讘讛讗 讚讗讬转讗 砖诐 讬讞讝拽讗诇 讙讚讜诇 讘谞讘讬讗讬诐 注"砖 讜讻讛"讙 驻专砖"讬 讜转讜住驻讜转 讘住谞讛讚专讬谉 (专"讚 驻讝) 讘诪讜驻诇讗 砖讘讘"讚:



砖诐 讗专"讬 转专转讬 讗讜 转诇转 讘讬注讬. 拽"诇 讛讗 转诇转 讘讬注讬 讛讜讗 砖讬注讜专 住注讜讚讛 诇注谞讬 讛注讜讘专 (驻"讞 讚驻讗讛 诪"讝) 讜诪砖诪注 砖诐 砖讛讜讗 讻讚讬 砖讘讬注讛 注"砖 讘驻讬' 讛专注"讘 讜诇注讬诇 砖诐 (诪"讛):



砖诐 讛讗 讚谞拽讬讟 诇讛讜 讘讬讚讬讛. 诇专讘讘"讞 讗专"讬 诇注讬诇 讛"诪 诇讗讜拽诪讬 讚诪谞讞讬 讘专讬砖讬讛 讜讘讗讬谞谞讜 诪谞讬讞 专讗砖讜 讘讬谉 讘专讻讬讜:



砖诐 转谞讬 专诪讘讬"讞 讻讚讬 讛讬诇讜讱 诪讗讛 讗诪讛 转谞"讛 讻讜'. 注诪砖"讻 讘讘讬爪讛 讟讝 讘住"讚:



转讚"讛 讜讗驻讬' 讚住讻谞转 讗讘专 讻住讻谞转 谞驻砖讜转 讻讜' 讻讚诪讜讻讞 驻讗"诪 讻讜'. 诪砖诐 讗讚专讘讛 诪讜讻讞 诇讛讬驻讱 诪讚拽讗 讬讛讬讘 讟注诪讗 讚砖讜专讬讬谞讗 讚注讬谞讗 讘讗讜讘谞讬转讗 讚诇讬讘讗 转诇讜 讜讻"讻 讛专讗"砖 砖诐 讜讛专"谉 讘驻' 讞' 砖专爪讬诐 讜讻"讻 砖讗专 驻讜住拽讬诐 讜谞专讗讛 讚讟"住 讛讜讗 讜爪"诇 讚住讻谞转 注讬谉 讻住讻"谞 讻讜' 讜讻"诪 讘驻住拽讬 转讜住':





讛讙讛讜转 讬注讘"抓

讙诪专讗 诪讜讻专讬 转讻诇转. 谞"讘 讻诇 讛爪讬爪讬转 拽专讜讬讛 注"砖 转讻诇转 讻讚讗讬转讗 驻"拽 (讬"讗 讗') 专诪讗 转讻诇转讗 讜讚讻讜讜转讛 讟讜讘讗. 讜讛"讛 诇诇讘谉:


砖诐 转专转讬 讗讜 转诇转. 谞"讘 诇"爪 诇讜诪专 讻讗谉 讻讚讗诪专讬 讗谞砖讬 (讜讗驻讬诇讜 讟讜讘讗 驻砖讬讟讗 讚诇"诇 讛讻讗) 讗诇讗 讘讚讜拽讗. 讗诇讗 转专转讬 诇讘专讬讬转讗 讚驻讻诪"砖 (注讬专讜讘讬谉 驻"讙 讗') 讚讛讜"诇 讞爪讬 驻专住 讜转诇转 诇诪"讚 讗讻讬诇转 驻专住 讛讜讬 讻砖诇砖 讘讬爪讬诐. 讗"谞 转专讬 诇诪"讚 讘讬爪讛 讜诪讞爪讛 砖讜讞拽讜转 讚讛讜"诇 转专讬 讘讬注讬 讘诇讗 拽诇讬驻转诐 讜转诇转 诇砖转讬讬转 注专讗讬 讚砖注讜专讛 诇驻讬 讚注转讬 讗诇讬讘讗 讚专"讬 讙' 讘讬爪讬诐 讘诇讞 讻诪"砖 讘住状讚 讘诪讜专 讜拽爪讬注讛 诐拽状谉. 讛讬讬谞讜 讚拽讗状诇 讗讘讬讬 讜讛讗 住讙讬 诇讬讛 诇讗讬谞砖 讘讛讻讬:


专砖"讬 讚"讛 讛讜诇讻讬 讚专讻讬诐 讻讜' 讻砖诐 砖讻"讛 讗"谞 诪诇讻转 讘讚专讱 讘住讞讜专讛 讻讱 讻讜壮. 谞状讘 诇讗讜 讚讜拽讗 讚讛"讛 讘讞"讛 讻诇 驻专讙诪讟讬讗 讗住讜专讛:





讘谉 讬讛讜讬讚注

诪址转职拽执讬祝 诇指讛旨 专址讘 诪职砖讈址专职砖讈执讬旨指讗: 注址专职讘指讱职, 注址专职讘指讗 爪指专执讬讱职. 讬砖 诇讛讘讬谉 诇驻讬 讝讛 讙诐 讘讗讜专 讛谞专 诇讗 讬讜讻诇 诇讗诪专 诇讗讞专 '转谉 讚注转讱 注诇讬' 讚讚讬诇诪讗 讙诐 讝讛 讛砖讜诪专 讬砖讻讞 砖讛讜讗 讬讜诐 砖讘转?
讜谞专讗讛 诇讬 讘住"讚 讛砖讬谞讛 讛讬讗 讛讻专讞讬转 诪爪讚 讛讟讘注 诪讻讞 讛讗讬讚讬诐 讜讗讬谉 讗讚诐 讬讻讜诇 诇讚讞讜转讛 讻砖转讘讗 讗讘诇 砖讻讞讛 讗讬谞讛 讛讻专讞讬转 讗讚专讘讛 讛讟讘注 诪讞讬讬讘 讗诐 讛讗讚诐 诪讜驻拽讚 注诇 讚讘专 讗讞讚 诇砖讜诪专讜 诇讗 讬砖讻讞 砖诪讬专转讜 讜诇讗 讬住讬讞 讚注转讜 诪谉 砖诪讬专转讜 讛诪讜驻拽讚 注诇讬讛 讘砖注讛 拽诇讛. 讜诪讛 砖讗诪专 诇执讬执讞讜旨砖讈 砖讈侄诪旨指讗 讬值专指讚值诐 诇讗 讛讜讬 讙讝专讛 诇讙讝专讛 诪砖讜诐 讚讝讛 拽专讜讘 诇讜讚讗讬 诪诪砖 砖讬驻讬讞 讘砖讬谞讛 讜讙诐 讬讛讬讛 拽讘注.





讘谞讬讛讜

讘旨职诪讜止住值专 砖讈职谞指转讜止 诇址讗植讞值专执讬诐. 谞专讗讛 讗祝 注诇 讙讘 讚讗诪专 '诇址讗植讞值专执讬诐' 诇砖讜谉 专讘讬诐 住讙讬 讘讞讚, 讜讻诪讜 砖讻转讘 专砖"讬 讝"诇, 讗讘诇 讘砖谞讬诐 诇讗讜 诪砖讜诐 讚讻诇 讗讞讚 住讜诪讱 注诇 讞讘讬专讜 讜讗讬谞讜 谞讜转谉 讚注转讜 注诇讬讜 讛讬讟讘, 讜谞诪爪讗 拽专讞 诪讝讛 讜诪讝讛. 讗讱 拽砖讗 诪讛 讬注谞讛 专讘 讬讜住祝 诇拽讜砖讬讗 讚专讘 诪砖专砖讬讬讗 讚讛拽砖讛 注址专职讘指讱职, 注址专职讘指讗 爪指专执讬讱职?
讜谞专讗讛 诇讬 讘住"讚 讚住讘讬专讗 诇讬讛 诇专讘 讬讜住祝 讻讬讜谉 讚讝讛 讚讘专 诪爪讜讛 砖诇讜讘砖 转驻讬诇讬谉 诇讗 讙讝专讜 砖诪讗 讛砖讜诪专 讬砖讻讘 讜讬砖谉, 讜讻讛讗讬 讙讜谞讗 诪爪讗转讬 诇讛专讘 诪讙"讗 讝"诇 (住讬诪谉 注专状讛 住状拽 讚) 讘讚讬谉 拽讜专讗 诇讗讜专 讛谞专 讘诇讬诇 砖讘转 砖转讬专抓 诇拽讜砖讬转 诪讛专讬状诇 注诇 驻讬 住讘专讗 讝讜 砖讻转讘 讚讜拽讗 讘拽专讬讗讛 讛转讬专讜, 讗讘诇 诪讬诇讬 砖诇 专砖讜转 诇讗讜, 注讬讬谉 砖诐 讜讻谉 住讘专 专讘 讬讜住祝, 讗讘诇 专讘 诪砖专砖讬讬讗 住讘讬专讗 诇讬讛 讚讗讬谉 诇讞诇拽 讘讬谉 诪爪讜讛 诇诪爪讜讛.
讜专讗讬转讬 诇讛专讘 转讜住驻转 砖讘转 (住讬诪谉 注专状讛) 砖讻转讘 注诇 讚讘专讬 讛诪讙"讗 讝"诇 讚讗讬谉 讝讛 诪住驻讬拽, 讚讗诐 讻谉 专讻讬讘讛 诇讚讘专 诪爪讜讛 讻讙讜谉 砖专讜爪讛 诇讬诇讱 诇讚讘专 诪爪讜讛 诇砖转专讬! 讜讚讜讞拽 诇讜诪专 讚讙讘讬 专讻讬讘讛 砖讗谞讬, 讻讬讜谉 讚讗讬讻讗 专讻讬讘讛 砖诇 专砖讜转 讗讘诇 拽专讬讗讛 诇讗 砖讬讬讱 讗诇讗 讘讛诪爪讜讛 讚讛讗 诇讬转讗, 讚讛讗 讗讬讻讗 谞诪讬 拽专讬讗转 讗讙专转 砖诇讜诪讬诐 讚砖专讬 注讚 讻讗谉 注讬讬谉 砖诐, 讜诇驻讬 讚讘专讬 讛专讘 转讜住驻转 砖讘转 讛讗 讚讬讚谉 谞讬讞讗, 讚讘转驻讬诇讬谉 诇讬讻讗 诇讘讬砖转 转驻诇讬谉 砖诇 专砖讜转 讗诇讗 讛讻诇 诪爪讜讛 讜诇讛讻讬 诇讗 讙讝专讜 讘讛.
注讜讚 专讗讬转讬 诇讛专讘 讘专讻讬 讬讜住祝 讝"诇 (住讬诪谉 注专状讛) 砖讛讘讬讗 拽讜砖讬讗 注诇 讛诪讙"讗 讝"诇 诪住讬诪谉 转拽驻"讜 讘砖讜驻专 砖诇 专讗砖 讛砖谞讛 讗讬谞讜 注讜诇讛 讘讗讬诇谉 讜讗讬谞讜 砖讟 讘诪讬诐 诇讛讘讬讗讜, 讜讻讬讜谉 砖讛讜讗 诇诪爪讜讛 讗诪讗讬 诇讗 砖专讬谞谉 讚讬注诇讜 砖谞讬诐 讗讜 讬砖讜讟讜 讻讬 讛讬讻讬 讚砖专讬谞谉 诇拽专讜转 砖谞讬诐 诇讗讜专 讛谞专? 注讬讬谉 砖诐. 讜讗谞讗 注讘讚讗 转专爪转讬 讘住"讚 诇拽讜砖讬讗 讝讜 讚诇讗 拽砖讛 诪讬讚讬 讚讛转诐 讘注讜诇讬谉 讘讗讬诇谉 讜砖讟讬谉 讘诪讬诐, 讻讬讜谉 讚讛诐 注讜诇讬谉 讘讬讞讚 讜砖讟讬谉 讘讬讞讚 砖诪讗 讝讛 讛砖讜诪专 讙诐 讻谉 讬爪讟专讱 诇讝诪讜专讛 讜诇注砖讜转 讞讘讬转 砖诇 砖讬讬讟讬谉, 讚讗诐 谞讗诪专 诇讛转讬专 讻讙讜讜谞讗 讚讝讛 注讜诪讚 注诇 砖驻转 讛谞讛专 讜专讜讗讛 讗转 讞讘讬专讜 讛砖讟, 讜讻谉 讝讛 注讜诇讛 讘讗讬诇谉 讜讝讛 注讜诪讚 转讞转 讛讗讬诇谉 诇砖诪专讜 诇讗 转转拽讬讬诐 讙讝专转 讞讻诪讬诐 讘讝讛, 讜诪讜讻专讞 诇讗住讜专 讘讻诇 讙讜讜谞讗 讘讬谉 讗诐 砖讟 注诪讜 诇砖诪专讜 讜注讜诇讛 注诪讜 诇砖诪专讜, 讘讬谉 讗诐 注讜诪讚 转讞转 讛讗讬诇谉 诇砖诪专讜 讜注讜诪讚 注诇 砖驻转 讛谞讛专 诇砖诪专讜, 诪讛 砖讗讬谉 讻谉 讘拽讜专讗 诇讗讜专 讛谞专 讝讛 讛砖讜诪专 讗讬谉 讘讬讚讜 住驻专 诇拽专讜转 讜讗讬谞讜 拽讜专讗 讻诇诇, 讜讚讗讬 讬讜讻诇 诇砖诪讜专 讗转 讝讛 讛拽讜专讗 讚诇讬讻讗 诇讞讜砖 砖诪讗 讝讛 讛砖讜诪专 讬爪讟专讱 诇拽专讜转 讜讬砖讻讞 讜讬讟讛, 讚讞砖砖讛 讝讜 讗讬谞讛 讗诇讗 讘谞砖诪专, 诪讛 砖讗讬谉 讻谉 讘讗讬诇谉 讜砖讟 讻诪讜 砖转讞讜砖 讘谞砖诪专 转讞讜砖 讘砖讜诪专, 讘讛讬讻讗 讚注讜诇讛 注诪讜 诇讗讬诇谉 讗讜 砖讟 注诪讜 讘谞讛专, 讜讗诐 讬注砖讜 讞讬诇讜拽 讘讛讬转专 讘讛讬讻讗 讚注讜诪讚 注诇 砖驻转 讛谞讛专 讜讛讜讗 谞讛专 拽讟谉 砖讗讬谉 讘讜 砖讬注讜专 讛专讘讛 诇讗 驻诇讜讙 专讘谞谉, 讜注讜讚 讘注讜诇讛 讘讗讬诇谉 讜讚讗讬 讗诐 诇讗 讬注诇讛 注诪讜, 讗讬讻讗 诇诪讬讞砖 讗诐 讛讜讗 讗讬诇谉 讙讚讜诇 讜注谞驻讬讜 诪专讜讘讬诐, 讚讗驻砖专 砖讬讞转讜讱 讜讗讬谉 讛砖讜诪专 专讜讗讛讜, 诇讻讱 讙讝专讜 讘讻诇 讙讜讜谞讗.
驻砖 讙讘谉 诇讘讗专 诪讛 讚拽砖讬讗 诇谉 讘讚讘专讬 专讘 诪砖专砖讬讬讗 讚住讘讬专讗 诇讬讛 '注址专职讘指讱职, 注址专职讘指讗 爪指专执讬讱职' 讚讚讬诇诪讗 讛砖讜诪专 讬砖谉, 讗诐 讻谉 讘讛讱 讚谞专 讗诪讗讬 讛转讬专讜 讘砖讜诪专 讜诇讗 讙讝专讜 砖诪讗 讬砖谉 讛砖讜诪专? 讜谞专讗讛 诇讬 讘住"讚 讚讙讘讬 谞专 讛诐 砖谞讬 诪讬讙讬 讙讝专讜转 讚讙讘讬 讛拽讜专讗 讛讙讝专讛 砖诪讗 讬讟讛, 讜讙讘讬 讛砖讜诪专 讛讙讝专讛 砖诪讗 讬砖谉 讜讛讜讛 诇讬讛 讻注讬谉 讙讝专讛 诇讙讝专讛 讜诇讗 讙讝专讬 讘讛讻讬, 讗讱 讙讘讬 转驻讬诇讬谉 讞讚 诪讬谉 讙讝专讛 讛讬讗 讚讛谉 讙讘讬 讛诇讜讘砖 讜讛谉 讛砖讜诪专 讞讚 诪讬谉 讙讝专讛 讛讬讗, 讚讛讬讬谞讜 砖诪讗 讬砖谉 讛砖讜诪专.





驻谞讬 讬讛讜砖注

讘驻讬专砖"讬 讘讚"讛 诪砖讜诐 专' 砖讬诇讗 讗诪专讜 讛转诐 讻讜' 讜诇讬转 诇讛讜 诇讛谞讱 转谞讗讬 讻讜' 注讻"诇. 讜讘转讜住驻转 讛拽砖讜 注诇 驻讬专讜砖讜 讜注讬讬谉 讘诪讛专砖"讗 砖讚讘专 讝讛 转诇讜讬 讘讞讬诇讜驻讬 谞讜住讞讗讜转 讘诇砖讜谉 专砖"讬 讚诇驻讬 谞讜住讞讗讜转 砖诇谞讜 讜讚讗讬 讚讘专讬 诪讛专砖"讗 讝"诇 诪讜讻专讞讬诐 讘讻讜讜谞转 专砖"讬 诪"砖 讚诇讬转 诇讛讜 诇讛谞讱 转谞讗讬 讗转"拽 谞诪讬 拽讗讬 讗诇讗 诪砖讜诐 讚诇转"拽 诇讗 驻住讬拽讗 诇讬讛 讻诇 讻讱 诇讻讱 诪驻专砖 诇讛 专砖"讬 讘讚专' 砖讬诇讗 讚注"讻 讛讻讬 住"诇 讜诪讚专' 砖讬诇讗 谞砖诪注 诇转"拽 讻诪"砖 讛转讜住驻转. 讜讘注讬拽专 诇砖讜谉 专砖"讬 讚诇讬转 诇讛讜 诇讛谞讱 转谞讗讬 注讜住拽 讘诪爪讜讛 驻讟讜专 诪谉 讛诪爪讜讛 讻讘专 讻转讘转讬 讘讞讬讚讜砖讬 讘专讻讜转 讘驻专拽 讛讬讛 拽讜专讗 讜讘专"驻 诪讬 砖诪转讜 注"砖:


讘转讜住' 讘讚"讛 驻讬专爪讛 拽讜专讗讛 诇讙谞讘 诇讗讜 诪砖讜诐 讚诇讬转 诇讬讛 诇专讘讗 讚专砖讗 讚转砖讘讜 讻注讬谉 转讚讜专讜 讚讘专讬讬转讗 讛讬讗 诇拽诪谉 讘驻讬专拽讬谉 注讻"诇. 讜诇讻讗讜专讛 诪讘专讬讬转讗 诇拽诪谉 诇讞讜讚 讗讬谉 讻诇 讻讱 专讗讬讛 讚讛转诐 诇注谞讬谉 注讬拽专 讞讬讜讘 讬砖讬讘转 讛住讜讻讛 讗讬讬专讬 讚诇砖讜谉 转砖讘讜 诪砖诪注 砖讘讗 诇诇诪讚 注诇 注讬拽专 诪爪讜转 讬砖讬讘转 讛住讜讻讛 砖讚专讱 讗讚诐 诇注砖讜转 讘讘讬转讜 讻讙讜谉 讗讻讬诇讛 讜砖转讬讬讛 讜砖讬谞讛 讜诇注讟专讛 讘讻诇讬诐 谞讗讬诐 讗讘诇 诇驻讟讜专 诪谉 讛住讜讻讛 诪讬 砖讗讬谞讜 讬讻讜诇 诇拽讬讬诐 转砖讘讜 讻注讬谉 转讚讜专讜 讻讙讜谉 诪爪讟注专 讜砖讜诪专讬 讙谞讜转 讗驻砖专 讚专讘讗 住讜讘专 讚诇讗 砖讬讬讱 讘讛讜 讛讱 讚专砖讗 讚讘专讬讬转讗. 讜讘讗诪转 砖讗讬 讗驻砖专 诇驻专砖 讻谉 讘讻讜讜谞转 讛转讜住驻转 讚讜讚讗讬 诇讗 驻诇讬讙 专讘讗 讗讛讗 讚驻砖讬讟讗 诇谉 讚诪爪讟注专 驻讟讜专 诪谉 讛住讜讻讛 讜专讘讗 讙讜驻讗 讗讬讬专讬 讘讛 诇注讬诇 讘讛讗 讚讞转谉 驻讟讜专 诪谉 讛住讜讻讛 讗诇讗 讚讗驻"讛 诇注谞讬谉 砖讜诪专讬 讙谞讜转 讜驻专讚住讬诐 诇讗 诪砖诪注 诇讬讛 诇专讘讗 讛讗讬 讟注诪讗 讚转砖讘讜 讻注讬谉 转讚讜专讜 讻讬讜谉 砖讗讬谉 讝讛 诪爪讟注专 讻诇 讻讱 讗讬 诇讗讜 诪砖讜诐 讚驻讬专爪讛 拽讜专讗讛 诇讙谞讘 讻谉 谞专讗讛 诇讬 讜拽"诇:






image1.png
e 9T WNSE




